Massa vermy omstredenheid – praag.co.za — 20 jaar jonk!
Massa vermy omstredenheid
16:42:52 Die Ferrari-bestuurder, Felipe Massa, het vandag probeer om omstredenheid te vermy terwyl hy voorberei op 'n taai stryd teen Lewis Hamilton in die komende naweek se Sjinese Grand Prix.
Die stryd tussen Hamilton, wat 5 punte voor Massa op die bestuurdersranglys is, het erg opgevlam toe die Engelsman die Brasiliaan daarvan beskuldig het dat dié hom opsetlik gestamp het tydens die Japannese Grand Prix.
Volgens heelwat mense het Massa die Brit met opset gestamp gedurende die tweede rondte van die wedren, met die doel om die McLaren te beskadig en Hamilton se kanse op 'n oorwinning te kelder.
Massa, wat met straftyd geboet het vir die deurryoortreding in die kuipe, het dit ontken en het bygevoeg dat hy tevrede was met sy sewende plek in die wedren. Hy het wel bygevoeg dat dit 'n interessante wedren was.
Volgens Massa is die span heeltemal gelukkig met die feit dat hulle punte gewen het, in teenstelling met die McLaren-span. Ferrari het 'n beter rekord in Shangai as McLaren en Massa weet dat hy sal moet uithaal en wys om Hamilton te klop. Verlede jaar het hy (Massa) derde geëindig in 'n wedren wat in reënweer begin het.
Volgens Massa het hy 'n goeie wedren gehad en hoop hy om die jaar beter te doen. Hy voel dat die baan goed is, en hoop dat die Ferrari-span vanjaar 'n eerste- en tweedeplek op die podium kan vat.
Ten spyte van die stryd wat in Japan opgevlam het, het Massa gesê dat hy steeds op goeie voet met Hamilton verkeer en dat hy dit nie wil bederf nie.
палатка купитьФильчаков прокуратура харьков
Skrywer Dan RoodtGepubliseer op 15 Oktober 2008 Kategorieë MotorsportSleutelwoord Massa vermy omstredenheid, Motors, Motorsport